পত্রপ্রাপ্তির পরে তৎকালীন উপজেলা পরিষদ সমন্বয় কমিটির সভায় এম এ মুনিম চৌধুরী বাবু এমপি তা উপস্থাপন করেন। উপজেলা চেয়ারম্যান আলমগীর চৌধুরীর সভাপতিত্বে নির্বাহী অফিসার মাসুম বিল্লাহর পরিচালনায় সর্বসম্মতিক্রমে প্রস্তাব গ্রহণ করে সংশ্লিষ্ট মন্ত্রনালয়ে তা প্রেরণ করা হয়। তৎকালীন নির্বাহী অফিসার মাসুম বিল্লাহ, সহকারী কমিশনার ভূমি আনোয়ার হোসেন ম্যাপ ক্যাচ করেন। এমপি মুনিম চৌধুরী বাবু উপজেলা চেয়ারম্যান আলমগীর চৌধুরী চৌশতপুর খেলার মাঠ পরিদর্শন করেন। সম্প্রতি সংরক্ষিত আসনের মহিলা এমপি আমাতুল কিবরিয়া কেয়া চৌধুরী উপজেলা নির্বাহী অফিসার তাজিনা সারোয়ারকে সাতাইহাল ফুলতলী মাঠকে স্টেডিয়ামের প্রস্তাব পাঠাতে ডিও দেন বলে নির্বাহী অফিসার তাজিনা সারোয়ার জানান। ডিওর ও উপরের চাপের প্রেক্ষিতে তাজিনা সারোয়ার প্রস্তাব মন্ত্রনালয়ে প্রেরণ করেন। উপজেলা পরিষদের সিদ্ধান্ত পাশ কাটিয়ে অপর একটি প্রস্তাবে নবীগঞ্জে জল্পনা নানা প্রশ্ন দেখা দিয়েছে। সম্প্রতি ফুলতলী মাঠ যুব ও ক্রীড়া মন্ত্রনালয় বরাবরে রেজিস্টার করা হয়। প্রস্তাবিত নবীগঞ্জ সদর চৌশতপুর মিনি ষ্টেডিয়ামটি দলিল সম্পাদন না করে উপজেলার ফুলতলী খেলার মাঠের বিষয়টি ক্রীড়ামোদী মহলে জানাজানি হলে হতাশা প্রকাশ করে তাদের মধ্যে ক্ষোভের সৃষ্টি হয়।